Van henricke lodekens vorde der
boven ende vrancken godens
Het es comen inde banck voe meye ende scepen van loven yde van luyde die wijf es
lippen valx begende dat mense hoeren woude want sij hoepte wael bij te brenge dat sij
philips wijf niet en we daer op dat henric lodekens gord der boven en vranck godenc
seggen deden ende hoepten dat mense niet hoen en soude want sij ene wittige man hadde
Op dwelke de scepen van loven gemaent vanden meye wijsden dat sij hoe gebrec segen
soude dat gedaen soe sprack sij ten voirs henricken gorde ende vrancken wt seggende
dat sij haer ongebruyck dade met goedingen uut beleide van scepen brieve van loven die
de voirs philips bekent hadde vanden goeden hier nae bescreve gelegen inde prochie van
herssele te weten de voirs henric van enen stucke eeussels gelege ter stad gehete luye
tusschen de goede des selfs henrix en de goede wouter boydens Item van iii dachmale
lants of daer omtrent gelege onder den wijngt ald tusschen de goede gord bax en
wout boydens voirs Item aen dvijffte gedeelte van ene stucke goers gelege ald tussche
de goede jans van steenbroeck ende tgemeyn goer Ende de voirs gord der bove van
enen stucke eeussels houden een boender of daer omtrent geheten den ryemortel
gelijc dat belegen es te hersselt tusschen de goede wouters quaethof ende deeussel
geheten blokergoer ende neven de goede gord bax ende de voirs vrancke godens van
enen stucke lants houden iii dachmael of daer omtrent gelijc dadt belege es opt
velt geheten luderpat tusschen de goede des selfs vranx ende de goede jan asbroex
tonrechte alsoe sij hoepte wael bij te brengen Ende seide dat doen de huwelike vorwde
gemaect was tusschen lippen en haer de selve lijpen haer geloefde dat hi hoe goede
vercoepe noch versetten en soude sonder hoen wille of hoen biwesen dwelc sij boet
te thoenen boet oec te thoenen dat de goede van hoen wegen comen waen ende
te dier
dat hoe vader en moeder daer uut waen gestorven Seide voert dat tijt dat de
voirs lippen haer truwede dat hi doen een ander getruwt wijf hadde levende dwelc
sij oec boet te thoenen ende dat hi mids dien haer niet getruwen en conste ende dad
hoe man niet en wae hoepte en meynde soe waer sij alle de voirs poente gethoene
conste dat de voirs henric gord en vranck met hoe goedinge aende voirs goede
verdoelt wesen souden Op welke aensprake de selve henric gord en vrancke
met hoen geleverden voersprake hen verantwerdden en deden segge dat alsulken
aensprake als de voirs yde te henwt gedaen hadde hen aen hoe goedingen gheen
ontstade doen en soude want ttijt dat de voirs lijpen den voirs brief bekendde
dat sij doen sijn getruwde wijf was en dat hise getruwt hadde nae staet de heylg
kerken ende dat boden sij te thoenen ende seiden soe waer sij dat gethoene consten